CELEX: 62012CA0097
Language: el
Date: 2014-05-15 00:00:00
Title: Υπόθεση C-97/12 P: Απόφαση του Δικαστηρίου (όγδοο τμήμα) της 15ης Μαΐου 2014 — Louis Vuitton Malletier κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Friis Group International ApS [Αίτηση αναιρέσεως — Κοινοτικό σήμα — Διαδικασία κηρύξεως ακυρότητας — Κοινοτικό εικονιστικό σήμα που αναπαριστά μηχανισμό κλειδώματος — Έλλειψη διακριτικού χαρακτήρα — Μερική ακυρότητα — Κανονισμός (ΕΚ) 40/94 — Άρθρο 7, παράγραφος 1, στοιχείο β']

7.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/3
            
         Απόφαση του Δικαστηρίου (όγδοο τμήμα) της 15ης Μαΐου 2014 — Louis Vuitton Malletier κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Friis Group International ApS
   (Υπόθεση C-97/12 P) (1)
   
   ([Αίτηση αναιρέσεως - Κοινοτικό σήμα - Διαδικασία κηρύξεως ακυρότητας - Κοινοτικό εικονιστικό σήμα που αναπαριστά μηχανισμό κλειδώματος - Έλλειψη διακριτικού χαρακτήρα - Μερική ακυρότητα - Κανονισμός (ΕΚ) 40/94 - Άρθρο 7, παράγραφος 1, στοιχείο β'])
   2014/C 212/03
   Γλώσσα διαδικασίας: η αγγλική
   
      Διάδικοι
   
   
      Αναιρεσείων: Louis Vuitton Malletier (εκπρόσωποι: P. Roncaglia, G. Lazzeretti, M. Boletto, E. Gavuzzi και N. Parrotta, avvocati)
   
      Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: A. Folliard-Monguiral), Friis Group International (εκπρόσωπος: C. Type Jardorf, advokat)
   
      Αντικείμενο
   
   Αναίρεση κατά της αποφάσεως του Γενικού Δικαστηρίου (τρίτο τμήμα) της 14ης Δεκεμβρίου 2011, Vuitton Malletier κατά ΓΕΕΑ και Friis Group International (Απεικόνιση μηχανισμού κλειδώματος) (T-237/10), με την οποία το Γενικό Δικαστήριο δέχθηκε εν μέρει την προσφυγή ακυρώσεως που ασκήθηκε από τον δικαιούχο του κοινοτικού εικονιστικού σήματος που αναπαριστά μηχανισμό κλειδώματος, για προϊόντα των κλάσεων 9, 14, 18 και 25, κατά της αποφάσεως R 1590/2008-1 του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), της 24ης Φεβρουαρίου 2010, που είχε εν μέρει ακυρώσει την απόφαση του τμήματος ακυρώσεων με την οποία δεν έγινε δεκτή η αίτηση περί κηρύξεως της ακυρότητας του εν λόγω σήματος.
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Απορρίπτει την ανταναίρεση.
            
         
               3)
            
            
               Ο Louis Vuitton Malletier, το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα και η Friis Group International ApS φέρουν τα δικαστικά τους έξοδα.
            
         
      (1)  ΕΕ C 126 της 28.04.2012.